ФК Рединг
„ФК Рединг“ () е английски футболен клуб от град Рединг, основан през 1871 г. Към март 2006 г. се състезават в Първенството на Футболната лига. На 25 март 2006 г. си осигуряват място във Висшата лига на Англия и през сезон 2006/07 ще играят за първи път в майсторската група на Англия. Прозвището на „Рединг“ е „кралете“, понеже Рединг се намира в кралското графство Бъркшър. Стадионът на Рединг „Мадейски“ носи името на президента на клуба Джон Мадейски и е с капацитет от 24 200 места.

История 
„Рединг“ е основан през 1871 г. Прозвището на отбора е „бисквитаджиите“ поради световноизвестните производители на бисквити от гр. Рединг „Хънтли енд Палмърс“. През 70-те години на 20 век „Рединг“ стават известни като „кралете“.

Клубът играе на спортната площадка на Рединг до 1878, а след това на игрището за крикет на Рединг (1878 – 1882), на „Коули Парк“ (1882 – 1889) и игрището за крикет на Каверсъм (1889 – 1896). През 1895 г. клубът става професионален и се поражда необходимост от игрище с по-големи размери. На 5 септември 1896 г. се мести на построения за целта „Елм Парк“. Накрая, през 1998, „Рединг“ започва да играе мачовете си на модерния стадион „Мадейски“.

През 1920 г. „Рединг“ е поканен да играе в Трета дивизия на Футболната лига и дълги години се подвизава в третия ешелон във футболната пирамида на Англия с изключение на моментни изкачвания и отпадания във Втора и Четвърта дивизии. През сезон 1994/95 „Рединг“ е победен в плейофите от „Болтън“ и така става първият отбор в Първа и Втора дивизии, който завършва втори и не успява да се изкачи в по-горната дивизия. Това се случва, понеже във Висшата лига се намалява броят на отборите. През сезон 2002/03 „Рединг“ са много близо до челната тройка и завършват четвърти; на плейофите са победени от „Уулвърхемптън“ на полуфинала.

На 25 март 2006 г. „Рединг“ печелят промоция за Висшата лига за първи път в историята си. След като правят равенство с „Лестър“, „Рединг“ си осигуряват място в челната двойка. „Рединг“ доминират в Първенството на Футболната лига през целия сезон, като в 33 мача завършват без поражение – от 9 август 2005 г. до 17 февруари 2006 г. (рекорд за втория ешелон в английския футбол).

Най-доброто представяне на „Рединг“ в турнира за Купата на Футболната асоциация е през сезон 1926/27, когато на полуфинала губят от „Кардиф Сити“, които впоследствие взимат трофея. През 1988 печелят Купата на пълноправните членове след като отстранява няколко първодивизионни отбора, а на финала побеждава „Лутън“ с 4 – 1.

Успехи 
 Турнир за Купата на пълноправните членове
 Първо място: 1988
 Първа дивизия на Футболната лига
 Второ място: 1995
 Втора дивизия на Футболната лига
 Първо място: 1994, 2012
 Второ място: 2002
 Трета дивизия на Футболната лига
 Първо място: 1926, 1986
 Второ място: 1932, 1935, 1949, 1952
 Четвърта дивизия на Футболната лига
 Първо място: 1979
 Турнир за Военната купа на Лондон
 Първо място: 1941
 Турнир за Купата на Футболната асоциация
 Полуфинал: 1927
 Турнир за Купата на Футболната лига
 Четвъртфинал: 1996, 1998

Рекорди 
 Най-изразителна победа: 10 – 2 срещу „Кристъл Палас“ на 4 септември 1946 г. в мач от Трета дивизия на Футболната лига.
 Най-изразителна загуба: 18 – 0 срещу „Престън Норт Енд“ на 27 януари 1894 в мач от първия кръг за Купата на Футболната асоциация.
 Най-много мачове за националния отбор: Джими Куин, изиграл 17 мача за националния отбор на Северна Ирландия по време на престоя си в „Рединг“
 Най-много мачове във Футболната лига: Мартин Хикс, изиграл 500 мача за отбора в периода 1978 – 1991 г.
 Най-много голове във Футболната лига: Рони Блекман, автор на 158 гола в периода 1947 – 1954 г.
 Най-много голове във Футболната лига за един сезон: Рони Блекман, отбелязал 39 гола през сезон 1951/52.
 Най-дълга серия във Футболната лига без допуснат гол: Вратарят Стийв Дет не допуска гол в продължение на 1103 минути.
 Най-дълга серия във Футболната лига без загуба: 33 мача през сезон 2005/06.

Известни футболисти и треньори

Футболисти 
 Рони Блекман
 Стийв Дет
 Кери Диксън
 Морис Евънс
 Ники Форстър
 Робин Фрайди
 Майкъл Гилкис
 Мартин Хикс
 Шака Хислоп
 Фил Паркинсън
 Джими Куин
 Лори Санчес
 Тревър Синиър
 Нийл Уеб
 Стив Сидуейл
 Борислав Михайлов
 Кевин Дойл

Треньори 
 Брайън МакДермът (2009 –)
 Стийв Копъл (2003 – 2009)
 Алан Пардю (1999 – 2003)
 Томи Бърнс (1998 – 1999)
 Джими Куин (1995 – 1997)
 Марк Макгий (1991 – 1994)
 Иън Портфийлд (1989 – 1991)
 Чарли Хърли (1972 – 1977)
 Рой Бентли (1963 – 1969)
 Тед Дрейк (1947 – 1952)
 Били Бътлър (1935 – 1939)

Външни препратки 
 

Рединг
Рединг
Основани във Великобритания през 1871 година